Ego Durannus et uxor mea Gisla donamus Deo et sanctis apostolis ejus Petro et Paulo, ad locum Cluniacum, unam vineam, in pago Matisconense, in villa Soliniaca, terminatam a mane de ipsa hereditate, a meridie terra Alindradanæ, a certio Sancti Petri et Sancti Cirici. Sed in tali tenore, ut quandiu vixero teneam, et singulis annis in vestitura dimidium modium de vino persolvam. Et in alio loco, qui nominatur Curiaco, campum unum qui habet in longum perticas LXII, in utraque fronte VIIII, et omni anno tascas persolvam; et post nostrum discessum ad jam dictum locum pro remedio animarum nostrarum et in locum sepulturæ perveniat. S. Duranni et uxoris ejus, qui fieri et firmare rogaverunt. S. Vulberti. S. Rannulfi. S. Duranni.